दिल्ली-गुरुग्राम एक्सप्रेसवे के टोल प्लाज़ा पर गुंडागर्दी, टोलकर्मी की पिटाई CCTV में कैद  
दिल्ली-गुरुग्राम एक्सप्रेसवे के टोल प्लाज़ा पर गुंडागर्दी हुई
पहचान पत्र मांगने पर टोलकर्मी की पिटाई की गई
इस गुंडागर्दी की शिकायत पुलिस में कर दी गई है
टोल प्लाज़ा पर होने वाली गुंडागर्दी की एक और घटना सामने आई है जो सीसीटीवी कैमरे में कैद हुई है. CCTV में क़ैद मारपीट की यह घटना दिल्ली-गुरुग्राम एक्सप्रेसवे पर खेड़की दौला टोल प्लाज़ा की है. टोलकर्मी से मारपीट करता हाफ़ जैकेट पहना एक शख्स गुरुग्राम ब्लॉक समिति का पूर्व चेयरमैन होशियार सिंह है. बताया जा रहा है कि टोलकर्मी ने होशियार सिंह से आईडी दिखाने को कहा तो गुस्साए होशियार ने टोलकर्मी की बुरी तरह पिटाई कर दी. साथ ही टोल बूथ में जमकर तोड़फोड़ की गई है. टोल कंपनी ने पुलिस में मामले की शिकायत कर दी है. होशियार सिंह पर पहले भी दो बार गुंडागर्दी के इस तरह के आरोप लगे हैं.
बताया जा रहा है कि शनिवार रात को होशियार सिंह अपनी एसयूवी कार से टोल प्लाज़ा से निकल रहे थे. सिंह के साथ एक और शख्स था. आमतौर पर टोल के पास करीब 31 गांवों के लोगों को टोल नहीं देना पड़ता लेकिन उन्हें अपनी आईडी दिखानी होती है जो कि कार पर लगी होती है. होशियार सिंह की गाड़ी पर आईडी नहीं लगा था. जब उनसे गाड़ी का रजिस्ट्रेशन नंबर या आईडी दिखाने को कहा गया तो सिंह और उसका साथी टोलकर्मी से मारपीट करने लगे और बूथ में जाकर तोड़फोड़ भी कर दी.    

बताया जा रहा है कि शनिवार रात को होशियार सिंह अपनी एसयूवी कार से टोल प्लाज़ा से निकल रहे थे. सिंह के साथ एक और शख्स था. आमतौर पर टोल के पास करीब 31 गांवों के लोगों को टोल नहीं देना पड़ता लेकिन उन्हें अपनी आईडी दिखानी होती है जो कि कार पर लगी होती है. होशियार सिंह की गाड़ी पर आईडी नहीं लगा था. जब उनसे गाड़ी का रजिस्ट्रेशन नंबर या आईडी दिखाने को कहा गया तो सिंह और उसका साथी टोलकर्मी से मारपीट करने लगे और बूथ में जाकर तोड़फोड़ भी कर दी.